CELEX: 32022D0735
Language: hu
Date: 2022-05-12 00:00:00
Title: A Tanács (KKBP) 2022/735 határozata (2022. május 12.) az Európai Unió Katonai Bizottsága jelenlegi elnöke hivatali ideje végének előrehozatala és az Európai Unió Katonai Bizottsága következő elnöke kinevezésének előrehozatala érdekében a (KKBP) 2021/1200 határozat módosításáról

2022.5.13.   
               
               
                  HU
               
               
                  Az Európai Unió Hivatalos Lapja
               
               
                  L 136/106
               
            
         A TANÁCS (KKBP) 2022/735 HATÁROZATA
         (2022. május 12.)
         az Európai Unió Katonai Bizottsága jelenlegi elnöke hivatali ideje végének előrehozatala és az Európai Unió Katonai Bizottsága következő elnöke kinevezésének előrehozatala érdekében a (KKBP) 2021/1200 határozat módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 240. cikkére,
         tekintettel az Európai Unió Katonai Bizottságának felállításáról szóló, 2001. január 22-i 2001/79/KKBP tanácsi határozatra (1) és különösen annak 3. cikkére,
         mivel:
         
                     (1)
                  
                  
                     A 2001/79/KKBP határozat 3. cikkének (1) bekezdése értelmében az Európai Unió Katonai Bizottságának (a továbbiakban: a Katonai Bizottság) elnökét a Tanács nevezi ki a vezérkari főnökök szintjén megtartott katonai bizottsági ülés ajánlása alapján. Az említett határozat 3. cikkének (2) bekezdése szerint a Katonai Bizottság elnökének hivatali ideje három év, amennyiben a Tanács ettől eltérően nem határoz.
                  
               
                     (2)
                  
                  
                     A Tanács a (KKBP) 2018/297 határozattal (2) Claudio GRAZIANO vezérezredest nevezte ki a Katonai Bizottság elnökévé 2018. november 6-tól kezdődően három és fél éves időtartamra. A Tanács a (KKBP) 2021/1200 határozattal (3) meghosszabbította Claudio GRAZIANO vezérezredesnek mint a Katonai Bizottság elnökének hivatali idejét 2022. május 31-ig.
                  
               
                     (3)
                  
                  
                     A vezérkari főnökök szintjén ülésező Katonai Bizottság a 2021. május 19-i ülésén azt ajánlotta, hogy a Tanács – Claudio GRAZIANO vezérezredes utódjaként – Robert BRIEGER vezérezredest nevezze ki hároméves időtartamra a Katonai Bizottság elnökévé.
                  
               
                     (4)
                  
                  
                     A Tanács a (KKBP) 2021/1200 határozattal Robert BRIEGER vezérezredest nevezte ki a Katonai Bizottság elnökévé a 2022. június 1-jétől 2025. május 31-ig tartó időszakra.
                  
               
                     (5)
                  
                  
                     Claudio GRAZIANO vezérezredes 2022. április 25-én arról tájékoztatta a COREPER-t, hogy 2022. május 15-én meg kell szüntetnie a Katonai Bizottság elnökeként ellátott feladatait.
                  
               
                     (6)
                  
                  
                     Előre kell ezért hozni 2022. május 15-re Claudio GRAZIANO vezérezredes mint a Katonai Bizottság elnöke hivatali idejének végét, és előre kell hozni 2022. május 16-ra Robert BRIEGER vezérezredesnek a Katonai Bizottság elnökévé történő kinevezését.
                  
               
                     (7)
                  
                  
                     A (KKBP) 2021/1200 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2021/1200 határozat a következőképpen módosul:
            
                        1.
                     
                     
                        Az 1. cikk helyébe a következő szöveg lép:
                        
                           „1. cikk
                           A Tanács 2022. május 15-ig meghosszabbítja Claudio GRAZIANO vezérezredesnek mint az Európai Unió Katonai Bizottsága elnökének hivatali idejét.”
                        
                     
                  
                        2.
                     
                     
                        A 2. cikk helyébe a következő szöveg lép:
                        
                           „2. cikk
                           A Tanács a 2022. május 16-tól 2025. május 31-ig tartó időszakra Robert BRIEGER vezérezredest nevezi ki az Európai Unió Katonai Bizottságának elnökévé.”
                        
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2022. május 12-én.
            
               
                  a Tanács részéről
               
               
                  az elnök
               
               J.-Y. LE DRIAN
            
         
         
            (1)  HL L 27., 2001.1.30., 4. o.
         
         
            (2)  A Tanács (KKBP) 2018/297 határozata (2018. február 20.) az Európai Unió Katonai Bizottsága elnökének kinevezéséről (HL L 56., 2018.2.28., 33. o.).
         
            (3)  A Tanács (KKBP) 2021/1200 határozata (2021. július 19.) az Európai Unió Katonai Bizottsága elnöke hivatali idejének meghosszabbításáról és az Európai Unió Katonai Bizottsága következő elnökének kinevezéséről (HL L 259., 2021.7.21., 6. o.).